এদিকে স্বাস্থ্যমন্ত্রী মোহাম্মদ নাসিম গতকাল বিকালে গ্রাম পর্যায় পর্যন্ত পরিবার পরিকল্পনা কার্যক্রমের সামগ্রী এবং মা ও শিশু স্বাস্থ্যের ওষুধ মজুদের ডিজিটাল মনিটরিং ব্যবস্থার উদ্বোধন করেন। পরিবার পরিকল্পনা অধিদপ্তর রাজধানীর এক হোটেলে এই উদ্বোধনী অনুষ্ঠানের আয়োজন করে। পরিবার পরিকল্পনা অধিদপ্তরের মহাপরিচালক ওয়াহিদ হোসেন এনডিসির সভাপতিত্বে সভায় প্রধান অতিথির বক্তব্য রাখেন স্বাস্থ্য ও পরিবার কল্যাণ মন্ত্রী মোহাম্মদ নাসিম। এছাড়াও স্বাস্থ্য সচিব মো. সিরাজুল ইসলাম, স্বাস্থ্য অধিদপ্তরের মহাপরিচালক অধ্যাপক ডা. আবুল কালাম আজাদ প্রমুখ বক্তব্য রাখেন।